User:Mazais zaljais/Sandbox

Rīgas Kultūras un tautas mākslas centra Mazā Ģilde Jauniešu koris BALSIS ir viens no izcilākajiem koriem Latvijā, kas dibināts 1987. gadā. Tā diriģenti bijuši Kaspars Putniņš, Māris Kupčs, Armands Zavadskis, Agita Ikauniece, Valdis Tomsons un Laura Leontjeva; pašlaik kori vada Ints Teterovskis. Korī BALSIS dzied pieci desmiti skolēni un studenti no visas Latvijas.

Koris ar panākumiem uzstājies Latvijas koncertzālēs, baznīcās un labdarības pasākumos, kā arī ārzemēs - no Norvēģijas līdz Spānijai, no Krievijas līdz ASV un Kanādai, 2006.gada nogalē viesojies arī Austrālijā; plūcis laurus vairākos starptautiskos konkursos Šveicē, Spānijā, Norvēģijā, Igaunijā, Austrijā, Itālijā un Latvijā; ir vairākkārtējs laureāts Vispārējo latviešu dziesmu svētku koru karos, saņēmis Latvijas Kultūras Ministrijas un citas balvas. Kora repertuārs aptver loku no renesanses līdz mūsdienām, no a cappella dziesmām līdz lielformu darbiem ar simfonisko orķestri. Publikai simpatizē kora atraktīvais priekšnesums, īpašu popularitāti guvuši Ziemassvētku koncerti Sv. Pestītāja baznīcā, kas klausītājus uzrunā jau desmit gadus.